  Майя Бывальцева Майя Бывальцева 0+ 28-тӥ куартолэзе Ижкарын СССР-ысь калык артистэз Муслим Магомаевез буре ваёнлы сӥзем кырӟанъя «Ты моя мелодия» фестиваль-вожвылъяськон ортчоз. Видеокуриськонъёсты 20-тӥ куартолэзёзь кутозы. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Вожвылъяськонэ пыриськыны мылкыд карисьёс кык кырӟан гожтыны кулэ, одӥгез соос пӧлысь Магомаевлэн репертуарысьтыз мед луоз. Лулчеберетъя ужъюрртъёсын ужась ӧнерлыко артистъёс конкурсэ пыриськыны уг быгато. Жюри вань ужъёсты учкоз но устоосэ вожвылъяськонлэн финалаз лэзёз. Дунъясьёс пӧлын Удмуртиысь лулчеберет удысын ужасьёс, вылӥ дышетсконниосысь крузьгуро искусствоя дышетӥсьёс. Россиысь калыкъёслэн лулчеберет кылёсбурзы арзы улсын вожвылъяськонэз ортчытыны Удмуртиысь азербайджанъёслэн «Достлуг» мер центрзы кичӧлтон сётӥз. Конкурс йӧскалык лулчеберетэз утён но азинтон, крезьгуро искусствоез вӧлмытон, кырӟасьёсты шараяз, соослы азинскыны юрттон, Муслим Магомаевлэсь творчествозэ вӧлмытон вылысь радъяське. Вожвылъяськонлэн куронъёсыныз татын тодматскыны луоз. Тодэ вайытмо, Глазкарын куиськисьёслэн вожвылъяськонзы ортчоз. Тегъёс: кырӟан вожвылъяськон фестиваль Ижкар Удмуртия  